અમદાવાદ: પતિ પત્ની જ્યારે તેમનાં લગ્ન જીવનનો અંત લાવતાં હોય છે ત્યારે સૌથી વધારે સહન બાળકને કરવું પડતું હોય છે. છુટાછેડા પછી બાળક કોની સાથે રહેશે તે માટે પતિ પત્ની વચ્ચે લાંબો કાનૂની જંગ પણ ખેલાય છે. પરંતુ અમદાવાદની ફેમિલી કોર્ટમાં ત્રણ વર્ષના લગ્ન જીવનનો અંત લાવવા માટે એક દંપતીએ 23 વર્ષીય યુવાન અને 20 વર્ષીય યુવતીએ છુટાછેડાની અપીલ કરી છે. પણ નવાઇની વાત એ છે કે બન્ને જણાને પાતોની બે વર્ષની માસૂમ પુત્રી કરતાં કેરિયરની ચિંતા વધારે છે. ફેમિલી કોર્ટમાં અને મીડિયેટર સેન્ટરમાં પતિ પત્નીએ તેમની 2 વર્ષની પુત્રીને અપનાવવાનો ઇન્કાર કરી દીધો છે.